title: 2019 m. birželio 4 d. Komisijos įgyvendinimo reglamentas (ES) 2019/916, kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2019 kalendorinių metų tiesioginių išmokų koregavimo koeficientas

text:
5.6.2019

                  LT

                  Europos Sąjungos oficialusis leidinys

                  L 146/98

         KOMISIJOS ĮGYVENDINIMO REGLAMENTAS (ES) 2019/916
         2019 m. birželio 4 d.
         kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2019 kalendorinių metų tiesioginių išmokų koregavimo koeficientas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 3 dalį,
         pasikonsultavusi su Žemės ūkio fondų komitetu,
         kadangi:

                     (1)

                     pagal Reglamento (ES) Nr. 1306/2013 25 straipsnį rezervas, skirtas suteikti papildomos paramos žemės ūkio sektoriui didelių krizių, kurios daro poveikį žemės ūkio gamybai ar paskirstymui, atveju, sudaromas kiekvienų metų pradžioje taikant tiesioginių išmokų sumažinimą su to reglamento 26 straipsnyje nurodytu finansinės drausmės mechanizmu;

                     (2)

                     Reglamento (ES) Nr. 1306/2013 26 straipsnio 1 dalyje nustatyta, kad siekiant užtikrinti, jog būtų laikomasi Tarybos reglamente (ES, Euratomas) Nr. 1311/2013 (2) nustatytų su rinka susijusių išlaidų finansavimo ir tiesioginių išmokų metinių viršutinių ribų, tuo atveju, kai pagal tą tarpinę viršutinę ribą finansuojamų priemonių finansavimo atitinkamais finansiniais metais prognozės rodo, kad taikytinos metinės viršutinės ribos bus viršytos, turi būti nustatomas tiesioginių išmokų koregavimo koeficientas;

                     (3)

                     į Komisijos 2020 m. biudžeto projektą įtraukta 478 mln. EUR žemės ūkio sektoriaus krizių rezervo suma dabartinėmis kainomis. Siekiant padengti tą sumą, Europos Parlamento ir Tarybos reglamento (ES) Nr. 1307/2013 (3) I priede išvardytų paramos sistemų tiesioginėms išmokoms 2019 kalendoriniais metais turi būti taikomas finansinės drausmės mechanizmas;

                     (4)

                     iš tiesioginių išmokų ir su rinka susijusių išlaidų, kurios nustatytos rengiant Komisijos 2020 m. biudžeto projektą, prognozės matyti, kad nėra poreikio toliau taikyti finansinės drausmės mechanizmo;

                     (5)

                     pagal Reglamento (ES) Nr. 1306/2013 26 straipsnio 3 dalį koregavimo koeficientas turėtų būti nustatytas iki kalendorinių metų, kuriais jis taikomas, birželio 30 d.;

                     (6)

                     paprastai ūkininkui, pateikusiam paraišką gauti tiesiogines išmokas už vienus kalendorinius metus (N), parama išmokama per nustatytą finansinių metų (N + 1) mokėjimo laikotarpį. Tačiau valstybės narės, laikydamosi tam tikrų apribojimų, išmokas ūkininkams gali mokėti vėliau, pasibaigus tam mokėjimo laikotarpiui. Tokie pavėluoti mokėjimai gali būti atlikti kitais finansiniais metais. Kai finansinės drausmės mechanizmas taikomas konkretiems kalendoriniams metams, koregavimo koeficientas neturėtų būti taikomas išmokoms, dėl kurių paramos paraiškos buvo pateiktos kitais kalendoriniais metais nei tie, kuriais taikomas finansinės drausmės mechanizmas. Todėl siekiant užtikrinti vienodas sąlygas ūkininkams, reikėtų nustatyti, kad koregavimo koeficientas būtų taikomas tik išmokoms, dėl kurių paramos paraiškos buvo pateiktos tais kalendoriniais metais, kuriais taikomas finansinės drausmės mechanizmas, nepriklausomai nuo to, kada parama išmokama ūkininkams;

                     (7)

                     Reglamento (ES) Nr. 1307/2013 8 straipsnio 1 dalyje nustatyta, kad pagal Reglamento (ES) Nr. 1306/2013 26 straipsnį nustatytas tiesioginių išmokų koregavimo koeficientas taikomas tik 2 000 EUR viršijančioms tiesioginėms išmokoms, kurios turi būti skiriamos ūkininkams atitinkamais kalendoriniais metais. Be to, Reglamento (ES) Nr. 1307/2013 8 straipsnio 2 dalyje nustatyta, kad dėl laipsniško tiesioginių išmokų įvedimo koregavimo koeficientas Kroatijai taikomas tik nuo 2022 m. sausio 1 d. Todėl šiuo reglamentu nustatomas koregavimo koeficientas neturėtų būti taikomas tos valstybės narės ūkininkams skiriamoms išmokoms,

               PRIĖMĖ ŠĮ REGLAMENTĄ:

            1 straipsnis

               1.   Reglamento (ES) Nr. 1306/2013 25 ir 26 straipsniuose numatyto koregavimo koeficiento nustatymo tikslu ir laikantis Reglamento (ES) Nr. 1307/2013 8 straipsnio 1 dalies, Reglamento (ES) Nr. 1307/2013 I priede išvardytų paramos sistemų tiesioginių išmokų, skiriamų ūkininkams pagal paramos paraišką, pateiktą už 2019 kalendorinius metus, sumos, viršijančios 2 000 EUR, mažinamos 1,441101 % koregavimo koeficientu.

               2.   1 dalyje nustatytas sumažinimas netaikomas Kroatijai.

            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 4 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 549.

            (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).


title: 2017 m. spalio 25 d. Tarybos įgyvendinimo reglamentas (ES) 2017/1942, kuriuo įgyvendinama Reglamento (ES) Nr. 747/2014 dėl ribojamųjų priemonių atsižvelgiant į padėtį Sudane 15 straipsnio 3 dalis

text:
26.10.2017

               LT

               Europos Sąjungos oficialusis leidinys

               L 276/1

         TARYBOS ĮGYVENDINIMO REGLAMENTAS (ES) 2017/1942
   2017 m. spalio 25 d.
   kuriuo įgyvendinama Reglamento (ES) Nr. 747/2014 dėl ribojamųjų priemonių atsižvelgiant į padėtį Sudane 15 straipsnio 3 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 10 d. Tarybos reglamentą (ES) 747/2014 dėl ribojamųjų priemonių atsižvelgiant į padėtį Sudane, kuriuo panaikinami reglamentai (EB) Nr. 131/2004 ir (EB) Nr. 1184/2005 (1), ypač į jo 15 straipsnio 3 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 10 d. Taryba priėmė Reglamentą (ES) Nr. 747/2014;

               (2)

               2017 m. spalio 17 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1591 (2005), atnaujino informaciją, susijusią su vienu asmeniu, kuriam taikomos ribojamosios priemonės;

               (3)

               todėl Reglamento (ES) Nr. 747/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 747/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 25 d.

            Tarybos vardu

            Pirmininkas

         M. MAASIKAS

      (1)  OL L 203, 2014 7 11, p. 1.

      PRIEDAS
      Įrašas, susijęs su „ALNSIEM, Musa Hilal Abdalla“, pakeičiamas šiuo įrašu:

                     „2.

                        ALNSIEM, Musa Hilal Abdalla

                        Dar žinomas kaip: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

                        Pareigos: a) buvęs Sudano Nacionalinės Asamblėjos narys, atstovavęs Al-Waha apygardai; b) buvęs Federalinių reikalų ministerijos specialusis patarėjas c) Mahamid genties Šiaurės Darfūre vyriausiasis vadas

                        Gimimo data: a) 1964 m. sausio 1 d.; b) 1959 m.

                        Gimimo vieta: Kutumas

                        Pilietybė: Sudano

                        Adresas: a) Kabkabiya, Sudanas; b) Kutumas, Sudanas (gyvena Kabkabiya ir Kutumo mieste, Šiaurės Darfūre, ir yra gyvenęs Chartume).

                        Pasas: a) Diplomatinis pasas Nr. D014433, išduotas 2013 m. vasario 21 d. (galiojimas baigėsi 2015 m. vasario 21 d.); b) Diplomatinis pasas Nr. D009889, išduotas 2011 m. vasario 17 d. (galiojimas baigėsi 2013 m. vasario 17 d.).

                        Tapatybės nustatymo informacija: Pilietybės pažymėjimas Nr. A0680623.

                        Įtraukimo į JT sąrašą data:2006 m. balandžio 25 d.

                        Kita informacija: Nuoroda į interneto svetainę, kurioje pateikiamas INTERPOLO – JT Saugumo Tarybos specialusis pranešimas: https://www.interpol.int/en/notice/search/un/5795065

                        Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                     Alnsiem buvo įtrauktas į sąrašą 2006 m. balandžio 25 d. pagal rezoliucijos 1672 (2006) 1 punktą kaip „Jalul genties Šiaurės Darfūre vyriausiasis vadas“.
                     Organizacijos „Human Rights Watch“ ataskaitoje nurodyta, kad jie turi Šiaurės Darfūro vietos valdžios biuro 2004 m. vasario 13 d. memorandumą, kuriuo „vietoje esantiems saugumo padaliniams“ nurodoma „leisti mudžahedinams ir Šeicho Musa Hilal vadovaujamiems savanoriams vykdyti veiklą [Šiaurės Darfūro] rajonuose ir tenkinti jų gyvybinius poreikius“. 2005 m. rugsėjo 28 d. arabų nereguliariosios karinės pajėgos (400 asmenų) atakavo Vakarų Darfūre esančius Aro Sharrow (įskaitant ten esančią šalies viduje perkeltų asmenų stovyklą), Acho ir Gozmena kaimus. Taip pat manoma, kad Musa Hilal dalyvavo Aro Sharrow esančios šalies viduje perkeltų asmenų stovyklos puolime: jo sūnus buvo nužudytas per Sudano išlaisvinimo armijos vykdytą Shareia puolimą, todėl jis vykdė asmeninį kraujo kerštą. Esama pagrįstų priežasčių manyti, kad būdamas genties vyriausiuoju vadu jis yra tiesiogiai atsakingas už šiuos veiksmus ir yra atsakingas už tarptautinės humanitarinės bei žmogaus teisių teisės pažeidimus ir kitus žiaurumus.“


title: 2017 m. spalio 26 d. Komisijos įgyvendinimo reglamentas (ES) 2017/1956, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Saucisson d'Ardenne/Collier d'Ardenne/Pipe d'Ardenne (SGN))

text:
27.10.2017

               LT

               Europos Sąjungos oficialusis leidinys

               L 277/4

         KOMISIJOS ĮGYVENDINIMO REGLAMENTAS (ES) 2017/1956
   2017 m. spalio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Saucisson d'Ardenne/Collier d'Ardenne/Pipe d'Ardenne (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               pagal Reglamento (ES) Nr. 1151/2012 50 straipsnio 2 dalies a punktą Belgijos paraiška įregistruoti pavadinimą „Saucisson d'Ardenne“/„Collier d'Ardenne“/„Pipe d'Ardenne“ (SGN) buvo paskelbta Europos Sąjungos oficialiajame leidinyje
                   (2);

               (2)

               Komisija gavo 2 pranešimus apie prieštaravimą – 2015 m. rugpjūčio 17 d. iš „Zurich Foodstuff Trading LLC“ (Jungtiniai Arabų Emyratai), o 2015 m. rugsėjo 14 d. – iš „Rezos Brands SA“ (Graikija);

               (3)

               Komisija Belgijai perdavė „Zurich Foodstuff Trading LLC“ pranešimą apie prieštaravimą. „Rezos Brands SA“ pranešimas apie prieštaravimą perduotas nebuvo: pagal Reglamento (ES) Nr. 1151/2012 51 straipsnio 1 dalies antrą pastraipą fiziniai ar juridiniai asmenys, turintys teisėtą interesą ir įsisteigę ar gyvenantys kitoje valstybėje narėje nei ta, kurioje buvo pateikta paraiška, pranešimą apie prieštaravimą gali pateikti toje valstybėje narėje, kurioje yra įsisteigę. Todėl „Rezos Brands SA“ negalėjo pranešimo apie prieštaravimą pateikti tiesiogiai Komisijai. Be to, pranešimą apie prieštaravimą Komisija gavo pasibaigus pateikimo terminui, numatytam Reglamento (ES) Nr. 1151/2012 51 straipsnio 1 dalyje;

               (4)

               2015 m. spalio 17 d. Komisija gavo pagrįstą prieštaravimo pareiškimą iš „Zurich Foodstuff Trading LLC“;

               (5)

               pagrįstą prieštaravimo pareiškimą pateikusios šalies interesas yra netiesioginis ir hipotetinis. Taigi „Zurich Foodstuff Trading LLC“ neturi teisėto intereso ir prieštaravimo procedūra buvo nutraukta. Todėl „Zurich Foodstuff Trading LLC“ prieštaravimas laikomas nepriimtinu;

               (6)

               2014 m. liepos 16 d. raštu Belgijos valdžios institucijos Komisijai perdavė įmonės „TerBeke-Pluma“, įsteigtos ne geografinėje „Saucisson d'Ardenne“/„Collier d'Ardenne“/„Pipe d'Ardenne“ (SGN) vietovėje, prašymą. Ši įmonė pateikė priimtiną prieštaravimo pareiškimą pagal Reglamento (ES) Nr. 1151/2012 49 straipsnio 3 dalį, kad jai būtų suteiktas pereinamasis laikotarpis pagal Reglamento (ES) Nr. 1151/2012 15 straipsnio 1 dalį toliau naudoti pavadinimą „Saucisson d'Ardenne“/„Collier d'Ardenne“/„Pipe d'Ardenne“. Informaciją ir paaiškinimus, kurių reikia,kad Komisija visiškai žinotų faktus prieš priimdama sprendimą dėl pirmiau minėto pereinamojo laikotarpio, Belgijos valdžios institucijos perdavė 2015 m. balandžio 1 d., 2016 m. lapkričio 3 d. ir 2017 m. balandžio 3 d. raštais;

               (7)

               pagal Reglamento (ES) Nr. 1151/2012 9 straipsnį 2014 m. gegužės 8 d., t. y. tą dieną, kai registracijos paraišką gavo Komisija, pavadinimui „Saucisson d'Ardenne“/„Collier d'Ardenne“/„Pipe d'Ardenne“ buvo suteikta nacionalinė pereinamojo laikotarpio apsauga. Atsižvelgiant į tai, įmonei „TerBeke-Pluma“ nacionaliniu lygmeniu buvo suteiktas ne ilgesnis kaip devynių mėnesių prisitaikymo laikotarpis, per kurį galima ir toliau naudoti saugomus pavadinimus produktams, neatitinkantiems susijusios specifikacijos, žymėti. Toks prisitaikymo laikotarpis prasidėjo 2014 m. gegužės 8 d. ir baigėsi po devynių mėnesių;

               (8)

               kadangi įmonė „TerBeke-Pluma“ nuo 2015 m. vasario 8 d. nebegali prekiauti savo produktais pavadinimu „Saucisson d'Ardenne“/„Collier d'Ardenne“/„Pipe d'Ardenne“, suteikti pereinamąjį laikotarpį pagal Reglamento (ES) Nr. 1151/2012 15 straipsnio 1 dalį nėra pagrindo. Leidžiant registruotus pavadinimus naudoti gaminiams, pagamintiems ne geografinėje vietovėje, žymėti, būtų ne suteiktas „pereinamasis laikotarpis“, o nepagrįstai atkurta padėtis, kuri nuo 2015 m. vasario 8 d. laikoma neteisėta;

               (9)

               atsižvelgiant į tai, kas išdėstyta pirmiau, pavadinimą „Saucisson d'Ardenne“/„Collier d'Ardenne“/„Pipe d'Ardenne“ reikėtų įtraukti į saugomų kilmės vietos nuorodų ir saugomų geografinių nuorodų registrą;

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Saucisson d'Ardenne“/„Collier d'Ardenne“/„Pipe d'Ardenne“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priedo 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 26 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  OL C 182, 2015 6 3, p. 7.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. spalio 26 d. Komisijos įgyvendinimo reglamentas (ES) 2017/1957, kuriuo leidžiama pradėti naudoti tam tikrų Kosovo kilmės žuvų ir žuvininkystės produktų Sąjungos tarifines kvotas ir numatomas jų administravimas

text:
27.10.2017

                  LT

                  Europos Sąjungos oficialusis leidinys

                  L 277/6

            KOMISIJOS ĮGYVENDINIMO REGLAMENTAS (ES) 2017/1957
      2017 m. spalio 26 d.
      kuriuo leidžiama pradėti naudoti tam tikrų Kosovo (*1) kilmės žuvų ir žuvininkystės produktų Sąjungos tarifines kvotas ir numatomas jų administravimas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2017 m. vasario 15 d. Europos Parlamento ir Tarybos reglamentą (ES) 2017/355 dėl tam tikros Europos Sąjungos bei Europos atominės energijos bendrijos ir Kosovo (*1) stabilizacijos ir asociacijos susitarimo taikymo tvarkos (1), ypač į jo 2 straipsnį,
      kadangi:

                  (1)

                  2015 m. spalio 27 d. pasirašytas ir 2016 m. balandžio 1 d. įsigaliojo Europos Sąjungos bei Europos atominės energijos bendrijos ir Kosovo (*1) stabilizacijos ir asociacijos susitarimas (2) (toliau – SAS);

                  (2)

                  SAS 31 straipsnyje ir IV priede nustatyta žuvų ir žuvininkystės produktų importo į Sąjungą tvarka. Ja remiantis, į Sąjungą pagal tam tikras tarifines kvotas importuojami Kosovo kilmės upėtakiai ir karpiai neapmokestinami muitais;

                  (3)

                  siekiant įgyvendinti SAS nuostatas, susijusias su žuvų ir žuvininkystės produktais, būtina leisti pradėti naudoti ir administruoti 2016 m. ir vėlesnių metų upėtakių ir karpių metines tarifines kvotas;

                  (4)

                  tarifines kvotas turėtų administruoti Komisija chronologine tvarka pagal išleidimo į laisvą apyvartą muitinės deklaracijų priėmimo datą, vadovaudamasi Komisijos įgyvendinimo reglamentu (ES) 2015/2447 (3);

                  (5)

                  šiame reglamente nustatytos priemonės turėtų būti taikomos nuo SAS įsigaliojimo dienos. Todėl šis reglamentas turėtų įsigalioti skubos tvarka;

                  (6)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidžiama pradėti naudoti priede nustatytas Kosovo kilmės žuvų ir žuvininkystės produktų Sąjungos tarifines kvotas.
      2 straipsnis
      1 straipsnyje nurodytas tarifines kvotas administruoja Komisija, vadovaudamasi Įgyvendinimo reglamento (ES) 2015/2447 49–54 straipsniais.
      3 straipsnis
      Šis reglamentas įsigalioja jo paskelbimo Europos Sąjungos oficialiajame leidinyje dieną.
      Jis taikomas nuo 2016 m. balandžio 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 26 d.

               Komisijos vardu

               Pirmininkas

            Jean-Claude JUNCKER

         (*1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  OL L 57, 2017 3 3, p. 59.

         (2)  OL L 71, 2016 3 16, p. 3.

         (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

         PRIEDAS
         Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal KN kodus. Kai nurodomi ex KN kodai, lengvatų sistemos aprėptis turi būti nustatoma kartu pagal KN kodą ir atitinkamą aprašymą.

            Žuvys ir žuvininkystės produktai

                     Kvotos Nr.

                     KN kodas

                     TARIC poskyriai

                     Aprašymas

                     Metinės tarifinės kvotos dydis
                     (tonomis grynojo svorio)

                     Kvotos muito dydis

                     09.1506

                     0301 91

                     Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ir Oncorhynchus chrysogaster): gyvi; švieži arba atšaldyti; užšaldyti; vytinti, sūdyti arba užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui

                     Nuo 2016 4 1 iki 2016 12 31 –
                     15
                     Vėlesniais metais, nuo 1 1 iki 12 31 –
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Karpiai (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): gyvi; švieži arba atšaldyti; užšaldyti; vytinti, sūdyti arba užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui

                     Nuo 2016 4 1 iki 2016 12 31 –
                     20
                     Vėlesniais metais, nuo 1 1 iki 12 31 –
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: 2017 m. rugpjūčio 9 d. Komisijos įgyvendinimo reglamentas (ES) 2017/1963, kuriuo iš dalies keičiamas Įgyvendinimo reglamentas (ES) Nr. 615/2014, kuriuo nustatomos Europos Parlamento ir Tarybos reglamentų (ES) Nr. 1306/2013 ir (ES) Nr. 1308/2013 taikymo taisyklės, susijusios su darbo programomis, skirtomis alyvuogių aliejaus ir valgomųjų alyvuogių sektoriams remti

text:
28.10.2017

                  LT

                  Europos Sąjungos oficialusis leidinys

                  L 279/30

            KOMISIJOS ĮGYVENDINIMO REGLAMENTAS (ES) 2017/1963
      2017 m. rugpjūčio 9 d.
      kuriuo iš dalies keičiamas Įgyvendinimo reglamentas (ES) Nr. 615/2014, kuriuo nustatomos Europos Parlamento ir Tarybos reglamentų (ES) Nr. 1306/2013 ir (ES) Nr. 1308/2013 taikymo taisyklės, susijusios su darbo programomis, skirtomis alyvuogių aliejaus ir valgomųjų alyvuogių sektoriams remti
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 57 straipsnio 2 dalį, 58 straipsnio 4 dalį, 62 straipsnio 2 dalį ir 66 straipsnio 4 dalį,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (2), ypač į jo 31 straipsnį,
      kadangi:

                  (1)

                  atsižvelgiant į patirtį, įgytą nuo 2015 m. balandžio 1 d. pradėjus įgyvendinti trejų metų darbo programas, reikėtų supaprastinti ar patikslinti tam tikras Komisijos įgyvendinimo reglamento (ES) Nr. 615/2014 (3) nuostatas. Kartu tikslinga dar labiau mažinti veiklos vykdytojų ir nacionalinių administracijų administracinę naštą;

                  (2)

                  darbo programų įgyvendinimo metai prasideda balandžio 1 d., todėl, kai patvirtintos programos iš dalies pakeičiamos susijungus paramą gaunančioms organizacijoms, atskiros paramą gaunančių organizacijų darbo programos turėtų būti įgyvendinamos lygiagrečiai iki po susijungimo einančių įgyvendinimo metų pradžios. Be to, tam tikras darbo programų priemonių dalinių pakeitimų priėmimo sąlygas reikėtų pritaikyti, kad būtų aišku, jog atitinkamai sričiai skirtas biudžetas išlieka nepakitęs;

                  (3)

                  siekiant, kad paraiškos gauti avansą geriau derėtų su paramos gavėjo likvidumu, valstybėms narėms turėtų būti suteikta galimybė leisti paramą gaunančioms organizacijoms pateikti paraiškas gauti avansą, kol įgyvendinama trejų metų darbo programa;

                  (4)

                  siekiant užtikrinti patvirtintos darbo programos įgyvendinimą, turėtų būti nustatyta minimali užstato, kuris turi būti pateikiamas teikiant paraišką dėl darbo programos patvirtinimo, suma. Su avansu susijusio užstato grąžinimo iki kiekvienų darbo programos įgyvendinimo metų pabaigos taisyklės turėtų būti lankstesnės ir suderintos su ES skiriamų lėšų išmokėjimo taisyklėmis;

                  (5)

                  atsižvelgiant į tai, kad pagrindinis tikslas, dėl kurio nustatomi griežti mokėjimo paraiškų pateikimo terminai, yra laikytis metinio biudžeto ciklo, valstybėms narėms reikėtų suteikti daugiau lankstumo nustatyti mokėjimo paraiškos pateikimo terminą, jeigu valstybės narės mokėjimus atlieka iki kalendorinių metų, kuriais baigiasi darbo programos įgyvendinimas, spalio 15 d.;

                  (6)

                  siekiant išvengti likvidumo sunkumų, kiekvienais darbo programos įgyvendinimo metais turėtų būti nustatyta dalinių mokėjimų sistema jau patirtoms išlaidoms kompensuoti;

                  (7)

                  siekiant supaprastinimo, reikėtų numatyti, kad paramos gavėjų pripažinimo sąlygų laikymosi patikrinimai galėtų būti atliekami remiantis tik dokumentais;

                  (8)

                  galiausiai, reikėtų aiškiau nurodyti kai kurias datas, kuriomis Komisijai pateikiama tam tikra informacija, ir kryžmines tam tikrų Įgyvendinimo reglamento (ES) Nr. 615/2014 nuostatų nuorodas;

                  (9)

                  todėl Įgyvendinimo reglamentas (ES) Nr. 615/2014 turėtų būti atitinkamai iš dalies pakeistas;

                  (10)

                  iki 2018 m. balandžio 1 d. patvirtintos darbo programos ir toliau turėtų būti reglamentuojamos jas tvirtinant taikytomis Įgyvendinimo reglamento (ES) Nr. 615/2014 nuostatomis, kol tos programos bus užbaigtos;

                  (11)

                  šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Įgyvendinimo reglamentas (ES) Nr. 615/2014 iš dalies keičiamas taip:

                  1)

                  2 straipsnis iš dalies keičiamas taip:

                              a)

                              3 dalies pirma pastraipa pakeičiama taip:
                              „Jeigu anksčiau atskiras programas įgyvendinusios paramą gaunančios organizacijos susijungia, jos ir toliau šias programas vykdo lygiagrečiai ir atskirai iki po susijungimo einančių metų kovo 31 d.“;

                              b)

                              6 dalies c ir d punktai pakeičiami taip:

                                          „c)

                                          Deleguotojo reglamento (ES) Nr. 611/2014 3 straipsnio 1 dalyje nurodytai atitinkamai sričiai skirtas biudžetas išlieka nepakitęs;

                                          d)

                                          iš atitinkamos priemonės biudžeto kitoms susijusios srities priemonėms pervedama ne daugiau kaip 40 000 EUR.“;

                  2)

                  3 ir 4 straipsniai pakeičiami taip:
                  „3 straipsnis
                  Avansas
                  1.   Paramą gaunanti organizacija paraišką gauti avansą gali pateikti datomis, kurias turi nustatyti valstybė narė.
                  2.   Bendra konkrečiais darbo programos įgyvendinimo metais išmokėto avanso suma neturi būti didesnė nei 90 % pradinės tai darbo programai patvirtintos pagalbos sumos.
                  3.   Valstybė narė gali nustatyti minimalią avanso sumą ir avanso išmokėjimo terminus.
                  4 straipsnis
                  Pateiktini užstatai
                  1.   Deleguotojo reglamento (ES) Nr. 611/2014 7 straipsnio 3 dalies g punkte nurodytas užstatas turi būti ne mažesnis nei 10 % paraiškoje nurodyto Sąjungos finansavimo.
                  2.   3 straipsnyje nurodytas avansas išmokamas, jei pateikiamas užstatas pagal Komisijos deleguotojo reglamento (ES) Nr. 907/2014 (*1) IV skyrių. Užstato suma lygi 110 % avanso.
                  3.   Iki valstybės narės nustatytos datos, tačiau ne vėliau kaip iki kiekvienų darbo programos įgyvendinimo metų pabaigos paramą gaunančios organizacijos atitinkamai valstybei narei gali pateikti prašymą grąžinti 2 dalyje nurodytą užstatą. Be 5 straipsnio 2 dalies b ir c punktuose nurodytų dokumentų, kartu su prašymu pateikiamas tikslus įgyvendintų darbo programos etapų apibūdinimas, suskirstytas pagal sritis ir priemones, nurodytas Deleguotojo reglamento (ES) Nr. 611/2014 3 straipsnyje. Valstybė narė patikrina tuos dokumentus ir ne vėliau kaip per antrą mėnesį, einantį po to mėnesio, kurį buvo pateiktas prašymas, grąžina atitinkamas išlaidas atitinkantį užstatą.

                     (*1)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).“;"

                  3)

                  5 straipsnis iš dalies keičiamas taip:

                              a)

                              1 dalis pakeičiama taip:
                              „1.   Norėdama, kad jai būtų išmokėtos ES skiriamos lėšos pagal Reglamento (ES) Nr. 1308/2013 29 straipsnio 2 dalį, paramą gaunanti organizacija valstybės narės mokėjimo agentūrai pateikia finansavimo paraišką tais kalendoriniais metais, kuriais baigiasi darbo programos įgyvendinimo metai, tačiau ne vėliau kaip iki datos, kurią valstybė narė nustato laikydamasi 5 dalies.
                              Valstybės narės mokėjimo agentūra gali išmokėti paramą gaunančioms organizacijoms ES skiriamų lėšų likutį už kiekvienus darbo programos įgyvendinimo metus po to, kai, remdamasi 9 straipsnyje nurodyta metine ataskaita arba 7 straipsnyje numatyta patikrinimo ataskaita, patikrina, ar tikrai įgyvendintos priemonės, kurioms buvo skirta kiekviena iš 3 straipsnyje nurodyto avanso dalių.“;

                              b)

                              5 dalies pirmas sakinys pakeičiamas taip:
                              „Ne vėliau kaip kalendorinių metų, kuriais baigiasi darbo programos įgyvendinimo metai, spalio 15 d. valstybė narė, išnagrinėjusi patvirtinamuosius dokumentus ir atlikusi 6 straipsnyje nurodytus patikrinimus, išmoka priklausančias ES skiriamas lėšas ir, jei reikia, grąžina 4 straipsnio 2 dalyje nurodytą užstatą.“;

                  4)

                  įterpiamas šis 5a straipsnis:
                  „5a straipsnis
                  Daliniai mokėjimai
                  1.   Valstybės narės gali leisti paramą gaunančioms organizacijoms teikti paraišką gauti pagalbos dalį, atitinkančią įgyvendinant darbo programą jau išleistas sumas.
                  2.   1 dalyje nurodyta paraiška gali būti pateikiama bet kuriuo metu, tačiau ne dažniau kaip du kartus per kiekvienus darbo programos įgyvendinimo metus. Be 5 straipsnio 2 dalies b ir c punktuose nurodytų dokumentų, kartu su paraiškomis pateikiamas tikslus įgyvendintų darbo programos etapų apibūdinimas, suskirstytas pagal sritis ir priemones, nurodytas Deleguotojo reglamento (ES) Nr. 611/2014 3 straipsnyje.
                  3.   Pagal 1 dalyje nurodytas paraiškas atliktų mokėjimų suma neviršija 80 % pagalbos dalies, kuri atitinka sumas, jau išleistas įgyvendinant darbo programą atitinkamu laikotarpiu. Valstybės narės gali nustatyti minimalią dalinių mokėjimų sumą ir paraiškų pateikimo terminus.“;

                  5)

                  6 straipsnis papildomas šia 6 dalimi:
                  „6.   Valstybės narės gali atlikti 1 dalies a punkte nurodytų paramos gavėjų pripažinimo sąlygų laikymosi patikrinimus, remdamosi tik dokumentais.“;

                  6)

                  10 straipsnis iš dalies keičiamas taip:

                              a)

                              1 dalis iš dalies keičiama taip:

                                          i)

                                          įvadinis sakinys pakeičiamas taip:
                                          „Ne vėliau kaip sausio 31 d., einančią prieš naujos trejų metų darbo programos pradžią, kompetentingos institucijos praneša Komisijai apie nacionalines šio reglamento įgyvendinimo priemones, visų pirma susijusias su:“;

                                          ii)

                                          c ir d punktai pakeičiami taip:

                                                      „c)

                                                      Deleguotojo reglamento (ES) Nr. 611/2014 5 straipsnyje nurodytu susijusiai sričiai skiriamu minimaliu Sąjungos finansavimu, to deleguotojo reglamento 6 straipsnio 1 dalies a punkte nurodytais alyvuogininkystės sektoriaus tikslais ir prioritetais ir to deleguotojo reglamento 7 straipsnio 3 dalies f punkte nurodytais kiekybiniais ir kokybiniais rodikliais;

                                                      d)

                                                      šio reglamento 5 straipsnio 1 dalyje ir 5a straipsnio 3 dalyje nurodytomis datomis;“;

                              b)

                              3 dalies įvadinis sakinys pakeičiamas taip:
                              „Ne vėliau kaip spalio 20 d., einančią po kiekvienų darbo programos įgyvendinimo metų, kompetentingos institucijos Komisijai pateikia šio reglamento įgyvendinimo ataskaitą, kurioje nurodoma bent tokia informacija:“.

            2 straipsnis
      Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
      Jis taikomas nuo 2018 m. balandžio 1 d. prasidėsiančioms darbo programoms ir jų patvirtinimo procedūroms.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 9 d.

               Komisijos vardu

               Pirmininkas

            Jean-Claude JUNCKER

         (1)  OL L 347, 2013 12 20, p. 549.

         (2)  OL L 347, 2013 12 20, p. 671.

         (3)  2014 m. birželio 6 d. Komisijos įgyvendinimo reglamentas (ES) Nr. 615/2014, kuriuo nustatomos Europos Parlamento ir Tarybos reglamentų (ES) Nr. 1306/2013 ir (ES) Nr. 1308/2013 taikymo taisyklės, susijusios su darbo programomis, skirtomis alyvuogių aliejaus ir valgomųjų alyvuogių sektoriams remti (OL L 168, 2014 6 7, p. 95).


title: 2017 m. birželio 19 d. Komisijos įgyvendinimo reglamentas (ES) 2017/1945, kuriuo nustatomi techniniai įgyvendinimo standartai, susiję su paraišką teikiančių ir veiklos leidimą turinčių investicinių įmonių teikiamais pranešimais ir su joms teikiamais pranešimais pagal Europos Parlamento ir Tarybos direktyvą 2014/65/ES (Tekstas svarbus EEE. )

text:
26.10.2017

                  LT

                  Europos Sąjungos oficialusis leidinys

                  L 276/22

            KOMISIJOS ĮGYVENDINIMO REGLAMENTAS (ES) 2017/1945
      2017 m. birželio 19 d.
      kuriuo nustatomi techniniai įgyvendinimo standartai, susiję su paraišką teikiančių ir veiklos leidimą turinčių investicinių įmonių teikiamais pranešimais ir su joms teikiamais pranešimais pagal Europos Parlamento ir Tarybos direktyvą 2014/65/ES
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 7 straipsnio 5 dalies trečią pastraipą,
      kadangi:

                  (1)

                  siekiant užtikrinti vienodą mechanizmą, kurį naudodamos valstybių narių kompetentingos institucijos veiksmingai vykdytų savo įgaliojimus, susijusius su veiklos leidimų suteikimu įmonėms, kad jos galėtų teikti investicines paslaugas, vykdyti investicinę veiklą ir prireikus teikti papildomas paslaugas, tikslinga nustatyti bendras standartines formas, šablonus ir procedūras;

                  (2)

                  siekdamos palengvinti pareiškėjo, kuris nori gauti investicinės įmonės veiklos leidimą pagal Direktyvos 2014/65/ES II antraštinę dalį, ir kompetentingos institucijos bendravimo sąlygas, kompetentingos institucijos specialiai paraiškų teikimo tikslu turėtų paskirti kontaktinį punktą ir informaciją apie kontaktinį punktą paskelbti savo interneto svetainėje;

                  (3)

                  kad kompetentingos institucijos galėtų įvertinti, ar įmonės valdymo organo pokyčiai gali kelti grėsmę veiksmingam, patikimam ir apdairiam įmonės valdymui, ir tinkamai atsižvelgti į jos klientų interesus ir į rinkos vientisumą, reikėtų nustatyti aiškius informacijos apie tuos pokyčius pateikimo terminus;

                  (4)

                  tačiau įmonėms turėtų būti netaikomas reikalavimas teikti informaciją apie valdymo organo pokyčius iki tol, kol tie pokyčiai įvyksta, jeigu juos lemia veiksniai, kurių įmonė negali kontroliuoti, pavyzdžiui, valdymo organo nario mirties atveju. Tokiomis aplinkybėmis įmonėms turėtų būti leidžiama kompetentingai institucijai apie tai pranešti per 10 darbo dienų po pokyčio;

                  (5)

                  taikant šį reglamentą valstybių narių vykdomam asmens duomenų tvarkymui taikoma Europos Parlamento ir Tarybos direktyva 95/46/EB (2);

                  (6)

                  šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių įgyvendinimo standartų projektais;

                  (7)

                  EVPRI surengė atviras viešas konsultacijas, išanalizavo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (3) 37 straipsnį, pateikti savo nuomonę,

            PRIĖMĖ ŠĮ REGLAMENTĄ:
      1 straipsnis
      Kontaktinio punkto paskyrimas
      Kompetentingos institucijos paskiria kontaktinį punktą, atsakingą už visos informacijos, gautos iš pareiškėjų, kurie nori gauti investicinės įmonės veiklos leidimą pagal Direktyvos 2014/65/ES II antraštinę dalį, tvarkymą. Paskirtojo kontaktinio punkto kontaktinė informacija viešinama ir nuolat atnaujinama kompetentingų institucijų interneto svetainėse.
      2 straipsnis
      Paraiškos pateikimas
      1.   Pareiškėjas, kuris nori gauti investicinės įmonės veiklos leidimą pagal Direktyvos 2014/65/ES II antraštinę dalį, pateikia paraišką kompetentingai institucijai, užpildydamas I priede pateiktą šabloną.
      2.   Pareiškėjas pateikia kompetentingai institucijai visų savo valdymo organo narių informaciją, užpildydamas II priede pateiktą šabloną.
      3 straipsnis
      Paraiškos formos gavimas ir gavimo patvirtinimas
      Per 10 darbo dienų nuo paraiškos gavimo kompetentinga institucija siunčia pareiškėjui gavimo patvirtinimą, įskaitant 1 straipsnyje nurodyto paskirtojo kontaktinio punkto kontaktinius duomenis.
      4 straipsnis
      Prašymas pateikti papildomos informacijos
      Jei norint toliau vertinti paraišką reikia papildomos informacijos, kompetentinga institucija siunčia pareiškėjui prašymą, nurodydama, kokią informaciją reikia pateikti.
      5 straipsnis
      Pranešimas apie valdymo organo narių sudėties pokyčius
      1.   Investicinė įmonė praneša kompetentingai institucijai apie bet kokį savo valdymo organo narių sudėties pokytį iki tol, kol tas pokytis įvyksta.
      Jei dėl pagrįstų priežasčių pranešimo neįmanoma pateikti iki tol, kol pokytis įvyksta, pranešimas pateikiamas per 10 darbo dienų po to pokyčio.
      2.   Investicinė įmonė informaciją apie pokytį pagal 1 dalį teikia III priede nurodytu formatu.
      6 straipsnis
      Sprendimo pranešimas
      Kompetentinga institucija per šešių mėnesių laikotarpį, nurodytą Direktyvos 2014/65/ES 7 straipsnio 3 dalyje, popierine forma, elektroninėmis priemonėmis arba abiem būdais praneša pareiškėjui apie savo sprendimą suteikti veiklos leidimą ar jo nesuteikti.
      7 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2018 m. sausio 3 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 19 d.

               Komisijos vardu

               Pirmininkas

            Jean-Claude JUNCKER

         (1)  OL L 173, 2014 6 12, p. 349.

         (2)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

         (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         I PRIEDAS

            Paraiškos gauti investicinės įmonės veiklos leidimą forma

         Tekstas paveikslėlio

            Nuorodos numeris:
            Data:
            SIUNTĖJAS:
            Pareiškėjo pavadinimas (vardas, pavardė):
            Adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Valstybė narė:
            Kompetentinga institucija:
            Adresas:
            (Paskirtojo kontaktinio punkto kontaktiniai duomenys)
            Adresas:
            Telefonas:
            E. paštas:
            Gerb. [įrašyti atitinkamą pavardę],
            Pagal Komisijos įgyvendinimo reglamento (ES) 2017/1945, kuriuo nustatomi standartinių formų, šablonų ir procedūrų, taikomų teikiant Direktyvos 2014/65/ES 7 straipsnio 5 dalyje numatytus pranešimus ar informaciją, techniniai įgyvendinimo standartai, 2 straipsnį, siekiant užtikrinti vienodas tos direktyvos 7 straipsnio 2 dalies taikymo sąlygas, pridedame paraišką gauti veiklos leidimą.

         Tekstas paveikslėlio

            — Asmuo, atsakingas už paraiškos parengimą:
            Vardas, pavardė:
            Statusas / pareigos:
            Telefonas:
            Faksas (jei yra):
            E. paštas:
            — Paraiškos pobūdis (pažymėti tinkamą langelį):
            Veiklos leidimas
            Jau gauto veiklos leidimo pakeitimas
            TURINYS
            Bendroji informacija apie įmonę pareiškėją
            [Įrašykite informaciją, nurodytą pagal 2016 m. liepos 14 d. Komisijos deleguotojo reglamento (ES) 2017/1943, kuriuo Europos Parlamento ir Tarybos direktyva 2014/65/ES papildoma investicinių įmonių veiklos leidimo informacijos ir reikalavimų techniniais reguliavimo standartais, 1 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]
            Informacija apie kapitalą
            [Įrašykite informaciją, nurodytą pagal Deleguotojo reglamento (ES) 2017/1943 2 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]
            Informacija apie akcininkus
            [Įrašykite informaciją, nurodytą pagal Deleguotojo reglamento (ES) 2017/1943 3 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]
            Informacija apie valdymo organą ir veiklai vadovaujančius asmenis
            [Įrašykite informaciją, nurodytą pagal Deleguotojo reglamento (ES) 2017/1943 4 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]
            Finansinė informacija
            [Įrašykite informaciją, nurodytą pagal Deleguotojo reglamento (ES) 2017/1943 5 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]
            Informacija apie organizaciją
            [Įrašykite informaciją, nurodytą pagal Deleguotojo reglamento (ES) 2017/1943 6 straipsnį. Nurodykite tą informaciją čia arba pateikite nuorodą į atitinkamus priedus, kuriuose ta informacija pateikta.]

         II PRIEDAS

            Valdymo organo narių sąrašas

         Tekstas paveikslėlio

            Nuorodos numeris:
            Data:
            SIUNTĖJAS:
            Pareiškėjo pavadinimas (vardas, pavardė):
            Adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Kompetentinga institucija:
            Adresas:
            (Jei yra, paskirtojo kontaktinio punkto kontaktiniai duomenys)
            Adresas:
            Telefonas:
            E. paštas:
            Gerb. [įrašyti atitinkamą pavardę],
            Pagal 2017 m. birželio 19 d. Komisijos įgyvendinimo reglamento (ES) 2017/1945, kuriuo nustatomi standartinių formų, šablonų ir procedūrų, taikomų teikiant Direktyvos 2014/65/ES 7 straipsnio 5 dalyje numatytus pranešimus ar informaciją, techniniai įgyvendinimo standartai, 2 straipsnį, siekiant užtikrinti vienodas tos direktyvos 9 straipsnio 5 dalies taikymo sąlygas, pridedame pranešimą.

         Tekstas paveikslėlio

            — Asmuo, atsakingas už paraiškos parengimą:
            Vardas, pavardė:
            Statusas / pareigos:
            Telefonas:
            Faksas (jei yra):
            E. paštas:
            Data:
            Parašas:
            Valdymo organo narių sąrašas
            1 narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Darbo ir kita susijusi patirtis
            Išsilavinimas ir susiję mokymai
            Vykdomojo ir nevykdomojo direktoriaus pareigų kituose subjektuose sąrašas
            Įsigaliojimo data
            [Nurodykite tą informaciją čia arba paaiškinkite, kaip ji bus pateikta, arba pateikite nuorodą į atitinkamus priedus, kuriuose ta informacija pateikta.]
            N narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Darbo ir kita susijusi patirtis
            Išsilavinimas ir susiję mokymai
            Vykdomojo ir nevykdomojo direktoriaus pareigų kituose subjektuose sąrašas
            Įsigaliojimo data
            [Nurodykite tą informaciją čia arba paaiškinkite, kaip ji bus pateikta, arba pateikite nuorodą į atitinkamus priedus, kuriuose ta informacija pateikta.]
            Prašome pateikti:
            — visuotinio susirinkimo, kuriame paskiriamas naujas valdymo organo narys, protokolą;
            — valdymo organo visuotinio susirinkimo, kuriame paskiriami nauji nariai, protokolą.

         III PRIEDAS

            Informacijos apie valdymo organo narių sudėties pokyčius pranešimas

         Tekstas paveikslėlio

            Nuorodos numeris:
            Data:
            SIUNTĖJAS:
            Pareiškėjo pavadinimas (vardas, pavardė):
            Adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Kompetentinga institucija:
            Adresas:
            (Jei yra, paskirtojo kontaktinio punkto kontaktiniai duomenys)
            Adresas:
            Telefonas:
            E. paštas:
            Gerb. [įrašyti atitinkamą pavardę],
            Pagal 2017 m. birželio 19 d.Komisijos įgyvendinimo reglamento (ES) 2017/1945, kuriuo nustatomi standartinių formų, šablonų ir procedūrų, taikomų teikiant Direktyvos 2014/65/ES 7 straipsnio 5 dalyje numatytus pranešimus ar informaciją, techniniai įgyvendinimo standartai, 4 straipsnį, siekiant užtikrinti vienodas tos direktyvos 9 straipsnio 5 dalies taikymo sąlygas, pridedame pranešimą.
            — Asmuo, atsakingas už paraiškos parengimą:
            Vardas, pavardė:
            Statusas / pareigos:
            Telefonas:
            Faksas (jei yra):
            E. paštas:

         Tekstas paveikslėlio

            Informacija apie valdymo organą paliekantį (-čius) narį (-ius)
            1 narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Išėjimo iš valdymo organo įsigaliojimo data
            Išėjimo iš valdymo organo priežastys
            2 narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Išėjimo iš valdymo organo įsigaliojimo data
            Išėjimo iš valdymo organo priežastys
            N narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Išėjimo iš valdymo organo įsigaliojimo data
            Išėjimo iš valdymo organo priežastys
            Informacija apie naują (-us) valdymo organo narį (-ius)
            1 narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Darbo ir kita susijusi patirtis
            Išsilavinimas ir susiję mokymai
            Vykdomojo ir nevykdomojo direktoriaus pareigų kituose subjektuose sąrašas
            Įsigaliojimo data
            [Nurodykite tą informaciją čia arba paaiškinkite, kaip ji bus pateikta, arba pateikite nuorodą į atitinkamus priedus, kuriuose ta informacija pateikta.]
            N narys
            Vardas, pavardė:
            Kontaktiniai duomenys (telefonas, e. paštas, adresas)
            Pareigos:
            Darbo ir kita susijusi patirtis
            Išsilavinimas ir susiję mokymai
            Vykdomojo ir nevykdomojo direktoriaus pareigų kituose subjektuose sąrašas

         Tekstas paveikslėlio

            Įsigaliojimo data
            [Nurodykite tą informaciją čia arba paaiškinkite, kaip ji bus pateikta, arba pateikite nuorodą į atitinkamus priedus, kuriuose ta informacija pateikta.]
            Įrašykite atnaujintą valdymo organo narių sąrašą
            Prašome pateikti:
            — visuotinio susirinkimo, kuriame paskiriamas naujas valdymo organo narys, protokolą;
            — valdymo organo visuotinio susirinkimo, kuriame paskiriamas naujas narys, protokolą.
            Vardas, pavardė
            Pareigos
            Įsigaliojimo data


title: 2017 m. birželio 13 d. Komisijos įgyvendinimo reglamentas (ES) 2017/1944, kuriuo nustatomi techniniai įgyvendinimo standartai, susiję su kompetentingų institucijų konsultavimosi gavus pranešimą apie siūlomą investicinės įmonės kvalifikuotojo akcijų paketo įsigijimą proceso pagal Europos Parlamento ir Tarybos direktyvas 2004/39/EB ir 2014/65/ES standartinėmis formomis, šablonais ir procedūromis (Tekstas svarbus EEE. )

text:
26.10.2017

                  LT

                  Europos Sąjungos oficialusis leidinys

                  L 276/12

            KOMISIJOS ĮGYVENDINIMO REGLAMENTAS (ES) 2017/1944
      2017 m. birželio 13 d.
      kuriuo nustatomi techniniai įgyvendinimo standartai, susiję su kompetentingų institucijų konsultavimosi gavus pranešimą apie siūlomą investicinės įmonės kvalifikuotojo akcijų paketo įsigijimą proceso pagal Europos Parlamento ir Tarybos direktyvas 2004/39/EB ir 2014/65/ES standartinėmis formomis, šablonais ir procedūromis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2004 m. balandžio 21 d. Europos Parlamento ir Tarybos direktyvą 2004/39/EB dėl finansinių priemonių rinkų, iš dalies keičiančią Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinančią Tarybos direktyvą 93/22/EEB (1), ypač į jos 10a straipsnio 8 dalies šeštą pastraipą,
      atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (2), ypač į jos 12 straipsnio 9 dalį,
      kadangi:

                  (1)

                  siekiant sudaryti sąlygas valstybių narių kompetentingoms institucijoms tiksliai įvertinti pranešimus apie siūlomą investicinės įmonės kvalifikuotojo akcijų paketo įsigijimą arba didinimą, derėtų nustatyti bendras standartines formas, šablonus ir procedūras. Gavusios tokius prašymus, kompetentingos institucijos turėtų vienos su kitomis konsultuotis ir dalytis visa esmine ar susijusia informacija;

                  (2)

                  siekiant supaprastinti jų bendradarbiavimą ir užtikrinti veiksmingą jų keitimąsi informacija, pagal Direktyvos 2004/39/EB 48 straipsnį paskirtos kompetentingos institucijos konkrečiai konsultavimosi procesui, numatytam Direktyvos 2004/39/EB 10 straipsnio 4 dalyje, turėtų paskirti kontaktinius asmenis, o Europos vertybinių popierių ir rinkų institucija (toliau – EVPRI) turėtų tvarkyti bendrą tų kontaktinių asmenų sąrašą;

                  (3)

                  siekiant užtikrinti, kad kompetentingų institucijų bendradarbiavimas vyktų laiku ir veiksmingai, reikėtų nustatyti konsultavimosi procedūras, kurių trukmė būtų aiškiai apribota. Pagal aiškią bendradarbiavimo procedūrą, siekdama informuoti apie vykstantį vertinimą, prašančioji institucija turėtų siųsti išankstinį pranešimą institucijai, į kurią kreipiamasi;

                  (4)

                  be to, siekiant užtikrinti kompetentingų institucijų bendradarbiavimą ir siekį tobulinti procesą, procedūromis reikėtų skatinti keistis grįžtamąja informacija apie gautos informacijos kokybę ir svarbą;

                  (5)

                  bet koks keitimasis informacija tarp kompetentingų institucijų, kitų įstaigų, organizacijų ar asmenų arba jos perdavimas turėtų būti vykdomas vadovaujantis Europos Parlamento ir Tarybos direktyvoje 95/46/EB (3) nustatytomis asmens duomenų apsaugos taisyklėmis;

                  (6)

                  taikant šį reglamentą EVPRI vykdomam asmens duomenų tvarkymui taikomas Europos Parlamento ir Tarybos reglamentas (EB) Nr. 45/2001 (4);

                  (7)

                  šis reglamentas grindžiamas EVPRI Komisijai pateiktais techninių įgyvendinimo standartų projektais;

                  (8)

                  dėl atitinkamų kompetentingų institucijų konsultavimosi proceso standartinių formų, šablonų ir procedūrų nustatymo EVPRI viešų konsultacijų nerengė ir galimų su jomis susijusių sąnaudų ir naudos neanalizavo, nes atsižvelgiant į jų mastą ir poveikį tai laikyta neproporcinga;

                  (9)

                  Direktyva 2014/65/ES įsigaliojo 2014 m. liepos 2 d. Direktyvos 2014/65/ES 12 straipsnio 9 dalimi pakeičiama Direktyvos 2004/39/EB 10a straipsnio 8 dalis ir išdėstomi įgaliojimai EVPRI parengti techninius įgyvendinimo standartus. Šie įgaliojimai yra identiški numatytiesiems Direktyvos 2004/39/EB 10a straipsnio 8 dalyje. Be to, Direktyvos 2004/39/EB 10b straipsnio 4 dalies ir 10 straipsnio 4 dalies turinys taip pat yra identiškas Direktyvos 2014/65/ES 13 straipsnio 4 dalies ir 11 straipsnio 2 dalies turiniui. Pagal Direktyvos 2014/65/ES 94 straipsnio 1 dalį Direktyva 2004/39/EB bus panaikinta nuo 2017 m. sausio 3 d. Laikantis Direktyvos 2014/65/ES 12 straipsnio 8 dalies Komisijai priėmus techninius standartus pagal Direktyvos 2004/39/EB 10a straipsnio 8 dalį, techniniai standartai po 2018 m. sausio 3 d. toliau galios ir papildomų pakeitimų nebereikės,

            PRIĖMĖ ŠĮ REGLAMENTĄ:
      1 straipsnis
      Dalykas
      Šiuo reglamentu nustatomos standartinės formos, šablonai ir procedūros, kurias keisdamosi informacija konsultavimosi proceso metu taiko tikslinio subjekto kompetentinga institucija (toliau – prašančioji institucija) ir siūlomo įsigyjančio asmens arba įgalioto subjekto, kuris yra siūlomo įsigyjančio asmens patronuojamoji įmonė arba jo kontroliuojama įmonė, (toliau – institucija, į kurią kreipiamasi) kompetentinga institucija.
      2 straipsnis
      Paskirti kontaktiniai asmenys
      1.   Pagal Direktyvos 2004/39/EB 48 straipsnį paskirtos kompetentingos institucijos šio reglamento tikslais palaikyti ryšius paskiria kontaktinius asmenis ir apie juos praneša EVPRI.
      2.   EVPRI tvarko ir atnaujina paskirtų kontaktinių asmenų sąrašą, kuriuo naudojasi kompetentingos institucijos, kaip nurodyta 1 dalyje.
      3 straipsnis
      Išankstinis pranešimas
      1.   Gavusi siūlomo įsigyjančio asmens pranešimą, pateiktą pagal Direktyvos 2004/39/EB 10 straipsnio 3 dalį, prašančioji institucija per tris darbo dienas išsiunčia išankstinį pranešimą institucijai, į kurią kreipiamasi.
      2.   Prašančioji institucija siunčiamą išankstinį pranešimą parengia užpildydama I priede pateiktą šabloną, kuriame įrašo visą jame prašomą informaciją.
      4 straipsnis
      Pranešimas apie konsultacijas
      1.   Gavusi siūlomo įsigyjančio asmens pranešimą, pateiktą pagal Direktyvos 2004/39/EB 10 straipsnio 3 dalį, prašančioji institucija kuo skubiau, bet ne vėliau kaip per 20 darbo dienų po tokio pranešimo gavimo, išsiunčia pranešimą apie konsultacijas institucijai, į kurią kreipiamasi.
      2.   Prašančioji institucija siunčia raštišką 1 dalyje nurodytą pranešimą apie konsultacijas paštu, faksu arba saugiomis elektroninėmis priemonėmis ir adresuoja jį institucijos, į kurią kreipiamasi, paskirtam kontaktiniam asmeniui, jeigu institucija, į kurią kreipiamasi, savo atsakyme į išankstinį pranešimą, nurodytą 3 straipsnyje, nėra nurodžiusi kitaip.
      3.   Prašančioji institucija 1 dalyje nurodytą siunčiamą pranešimą apie konsultacijas parengia užpildydama II priede pateiktą šabloną, kuriame visų pirma nurodo su informacijos, kurią gali gauti prašančioji institucija, konfidencialumu susijusias problemas ir paaiškina, kokią atitinkamą informaciją prašančioji institucija prašo institucijos, į kurią kreipiamasi, pateikti.
      5 straipsnis
      Pranešimo apie konsultacijas gavimo patvirtinimas
      Institucija, į kurią kreipiamasi, išsiunčia pranešimo apie konsultacijas gavimo patvirtinimą per dvi darbo dienas nuo jo gavimo, nurodydama visus papildomus paskirto kontaktinio asmens kontaktinius duomenis ir, jei įmanoma, numatomą atsakymo datą.
      6 straipsnis
      Institucijos, į kurią kreipiamasi, atsakymas
      1.   Atsakymas į pranešimą apie konsultacijas parengiamas raštiškai ir siunčiamas paštu, faksu arba saugiomis elektroninėmis priemonėmis. Jis adresuojamas paskirtiems kontaktiniams asmenims, jeigu prašančioji institucija nėra nurodžiusi kitaip.
      2.   Institucija, į kurią kreipiamasi, kuo skubiau, bet ne vėliau kaip per 20 darbo dienų po pranešimo apie konsultacijas gavimo, pateikia prašančiajai institucijai šią informaciją:

                  a)

                  pranešime apie konsultacijas prašytą atitinkamą informaciją kartu su bet kokia nuomone ar abejonėmis dėl siūlomo įsigyjančio asmens planuojamo įsigijimo;

                  b)

                  savo iniciatyva visą kitą esminę informaciją, kuri gali daryti reikšmingą poveikį vertinimui.

            3.   Kai institucija, į kurią kreipiamasi, negali laikytis 2 dalyje nurodyto termino, ji informuoja prašančiąją instituciją apie šią aplinkybę, nurodydama vėlavimo priežastį ir numatomą atsakymo datą. Institucija, į kurią kreipiamasi, reguliariai informuoja apie pažangą, padarytą siekiant suteikti prašomą informaciją.
      4.   Institucija, į kurią kreipiamasi, 2 dalyje nurodytai informacijai pateikti naudoja III priede pateiktą šabloną.
      7 straipsnis
      Konsultacijų procedūros
      1.   Prašančioji institucija ir institucija, į kurią kreipiamasi, dėl pranešimo apie konsultacijas ir atsakymo bendrauja pasitelkdamos pačias tinkamiausias iš 4 straipsnio 2 dalyje ir 6 straipsnio 1 dalyje nurodytų priemonių, deramai atsižvelgdamos į konfidencialumo nuostatas, susirašinėjimo terminus, pateiktinos medžiagos apimtį ir prašančiosios institucijos galimybę tą informaciją gauti. Prašančioji institucija nedelsdama atsako, kai institucija, į kurią kreipiamasi, paprašo pateikti bet kokius paaiškinimus.
      2.   Kai prašomą informaciją turi arba gali turėti tos pačios valstybės narės valdžios institucija, kuri nėra institucija, į kurią kreipiamasi, institucija, į kurią kreipiamasi, nedelsdama informaciją gauna ir ją perduoda prašančiajai institucijai pagal 6 straipsnį.
      3.   Institucija, į kurią kreipiamasi, ir prašančioji institucija bendradarbiauja, siekdamos pašalinti visus sunkumus, kurių galėtų atsirasti vykdant prašymą, taip pat sprendžia visas su išlaidomis susijusias problemas, jeigu laikoma, kad institucijai, į kurią kreipiamasi, tenkančios pagalbos teikimo išlaidos yra per didelės.
      4.   Kai vertinimo laikotarpiu prireikia naujos arba papildomos informacijos, prašančioji institucija ir institucija, į kurią kreipiamasi, bendradarbiauja siekdamos užtikrinti, kad visa papildoma reikiama informacija būtų keičiamasi pagal šį reglamentą.
      5.   Nukrypstant nuo 4 straipsnio 2 dalies ir 6 straipsnio 1 dalies nuostatų, kai informacija keičiamasi per 15 paskutinių darbo dienų prieš pasibaigiant vertinimo laikotarpiui, nurodytam Direktyvos 2004/39/EB 10a straipsnio 1 dalies antroje pastraipoje, informacija gali būti pateikta žodžiu. Tais atvejais ta informacija vėliau patvirtinama pagal 4 straipsnio 2 dalies ir 6 straipsnio 1 dalies nuostatas, jeigu susijusios kompetentingos institucijos nesusitaria kitaip.
      6.   Institucija, į kurią kreipiamasi, ir prašančioji institucija viena kitai teikia grįžtamąją informaciją apie vertinimo, dėl kurio vyko konsultacijos, išvadas ir atitinkamais atvejais apie informacijos arba kitos gautos pagalbos naudingumą arba kitas problemas, kurių kilo teikiant tokią pagalbą ar informaciją.
      8 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 13 d.

               Komisijos vardu

               Pirmininkas

            Jean-Claude JUNCKER

         (1)  OL L 145, 2004 4 30, p. 1.

         (2)  OL L 173, 2014 6 12, p. 349.

         (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

         (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

         I PRIEDAS

            Išankstinio pranešimo šablonas

         [Komisijos įgyvendinimo reglamento (ES) 2017/1944 3 straipsnis]
         Tekstas paveikslėlio

            Išankstinis pranešimas
            Nuorodos numeris:
            Data:
            Bendroji informacija
            SIUNTĖJAS:
            Valstybė narė:
            Prašančioji institucija:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Valstybė narė:
            Institucija, į kurią kreipiamasi:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą pavardę],
            remiantis 2017 m. birželio 13 d. Komisijos įgyvendinimo reglamento (ES) 2017/1944, kuriuo nustatomi techniniai įgyvendinimo standartai, susiję su kompetentingų institucijų konsultavimosi gavus pranešimą apie siūlomą investicinės įmonės kvalifikuotojo akcijų paketo įsigijimą proceso pagal Europos Parlamento ir Tarybos direktyvas 2004/39/EB ir 2014/65/ES standartinėmis formomis, šablonais ir procedūromis, 3 straipsniu, siunčiamas išankstinis pranešimas apie toliau išsamiau nurodytus klausimus.
            Informacija apie siūlomą įsigijimą
            Siūlomo įsigyjančio asmens identifikavimo duomenys:
            [fizinių asmenų atveju prašome įrašyti informaciją, nurodytą 2017 m. liepos 11 d. Komisijos deleguotojo reglamento (ES) 2017/1946, kuriuo Europos Parlamento ir Tarybos direktyvos 2004/39/EB ir 2014/65/ES papildomos techniniais reguliavimo standartais dėl išsamaus informacijos, kurią siūlomi įsigyjantys asmenys turi įtraukti į pranešimą apie siūlomą investicinės įmonės kvalifikuotojo akcijų paketo įsigijimą, sąrašo 3 straipsnio 1 dalies a punkte; juridinių asmenų atveju prašome įrašyti informaciją, nurodytą Deleguotojo reglamento (ES) 2017/1946 3 straipsnio 2 dalies a punkte]

         Tekstas paveikslėlio

            Atitinkamo (-ų) įgalioto (-ų) subjekto (-ų) institucijos, į kurią kreipiamasi, valstybėje narėje pavadinimas ir jo (jų) ryšys su siūlomu įsigyjančiu asmeniu:
            [kai siūlomas įsigyjantis asmuo yra įgaliotas subjektas, kaip nurodyta Direktyvos 2004/39/EB 10 straipsnio 4 dalies a punkte, pakanka nurodyti siūlomo įsigyjančio asmens pavadinimą. Kai siūlomas įsigyjantis asmuo priskiriamas vienai iš kategorijų, nurodytų Direktyvos 2004/39/EB 10 straipsnio 4 dalies b arba c punkte, taip pat reikia paaiškinti siūlomo įsigyjančio asmens ryšį su atitinkamu įgaliotu subjektu, įsteigtu institucijos, į kurią kreipiamasi, valstybėje narėje]
            Tikslinio subjekto identifikavimo duomenys:
            [prašome įrašyti informaciją, nurodytą 2017 m. liepos 11 d. Komisijos deleguotojo reglamento (ES) 2017/1946, kuriuo Europos Parlamento ir Tarybos direktyvos 2004/39/EB ir 2014/65/ES papildomos techniniais reguliavimo standartais dėl išsamaus informacijos, kurią siūlomi įsigyjantys asmenys turi įtraukti į pranešimą apie siūlomą investicinės įmonės kvalifikuotojo akcijų paketo įsigijimą, sąrašo 7 straipsnio a punkte]
            Dabartinio ir numatomo tikslinio subjekto akcijų paketo, priklausančio siūlomam įsigyjančiam asmeniui, dydis:
            [prašome įrašyti informaciją, nurodytą 2017 m. liepos 11 d. Komisijos deleguotojo reglamento (ES) 2017/1946, kuriuo Europos Parlamento ir Tarybos direktyvos 2004/39/EB ir 2014/65/ES papildomos techniniais reguliavimo standartais dėl išsamaus informacijos, kurią siūlomi įsigyjantys asmenys turi įtraukti į pranešimą apie siūlomą investicinės įmonės kvalifikuotojo akcijų paketo įsigijimą, sąrašo 7 straipsnio c punkto i, ii ir iii papunkčiuose]
            Prašome atkreipti dėmesį į tai, kad vertinimo procedūra (*) bus užbaigta [įrašyti datą]. Dar atsiųsime pranešimą apie konsultacijas, kuriame bus pateikta visa esminė informacija apie siūlomą įsigijimą ir nurodyta atitinkama informacija, kurią pageidautume gauti. Tačiau kol kas būtume dėkingi, jeigu kuo skubiau, bet ne vėliau kaip per 20 darbo dienų nuo pranešimo apie konsultacijas, kuris bus atsiųstas po šio išankstinio pranešimo, gavimo, pateiktumėte mums visą su siūlomu įsigijimu susijusią esminę informaciją, jei tokios turite, ir išsakytumėte savo nuomonę ar abejones.
            (*) Pagal Direktyvos 2004/39/EB 10a straipsnio 1 dalies antrą pastraipą.
            Pagarbiai
            [parašas]

         II PRIEDAS

            Pranešimo apie konsultacijas šablonas

         [Komisijos įgyvendinimo reglamento (ES) 2017/1944 4 straipsnis]
         Tekstas paveikslėlio

            Pranešimas apie konsultacijas
            Nuorodos numeris:
            Data:
            Bendroji informacija
            SIUNTĖJAS:
            Valstybė narė:
            Prašančioji institucija:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Valstybė narė:
            Institucija, į kurią kreipiamasi:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą pavardę],
            remiantis 2017 m. birželio 13 d. Komisijos įgyvendinimo reglamento (ES) 2017/1944, kuriuo nustatomi techniniai įgyvendinimo standartai, susiję su kompetentingų institucijų konsultavimosi gavus pranešimą apie siūlomą investicinės įmonės kvalifikuotojo akcijų paketo įsigijimą proceso pagal Europos Parlamento ir Tarybos direktyvas 2004/39/EB ir 2014/65/ES standartinėmis formomis, šablonais ir procedūromis, 4 straipsniu, siunčiamas pranešimas apie konsultacijas dėl toliau nurodomų klausimų.
            Prašome atkreipti dėmesį į tai, kad vertinimo procedūra (*) bus užbaigta [įrašyti datą], todėl būtume dėkingi, jei galėtumėte pateikti prašomą informaciją ir visą kitą susijusią esminę informaciją iki [20 darbo dienų nuo šio laiško gavimo] arba, jei tai neįmanoma, nurodyti, kada, jūsų nuomone, galėsite suteikti prašomą pagalbą atsižvelgiant į nurodytą vertinimo procedūros terminą.
            (*) Pagal Direktyvos 2004/39/EB 10a straipsnio 1 dalies antrą pastraipą.

         Tekstas paveikslėlio

            Informacija apie siūlomą įsigijimą
            Dalykas
            [prašome išdėstyti tą informaciją čia arba pateikti nuorodą į atitinkamus priedus, kuriuose ta informacija pateikta]
            Siūlomo įsigijimo duomenys
            [prašome išdėstyti tą informaciją čia arba pateikti nuorodą į atitinkamus priedus, kuriuose ta informacija pateikta]
            Visų kitų dalyvaujančių priežiūros institucijų duomenys
            [prašome išdėstyti tą informaciją čia arba pateikti nuorodą į atitinkamus priedus, kuriuose ta informacija pateikta]
            Atsižvelgiant į
            [atitinkamais atvejais įrašykite ankstesnio prašymo duomenis, kad galėtume jį identifikuoti]
            Pagalbos prašymo rūšis
            Prašoma informacija [jei yra]:
            [prašome išsamiai apibūdinti prašomą konkrečią informaciją, nurodant prašomus atitinkamus dokumentus ir paaiškinant, kuo ta informacija bus naudinga. Pavyzdžiui:
            — siūlomo įsigyjančio asmens arba atitinkamo įgalioto subjekto akcijų paketo struktūra ir pagrindinės jo akcininkų savybės,
            — paskutinis siūlomo įsigyjančio asmens arba atitinkamo įgalioto subjekto tinkamumo (kompetencijos ir elgesio standartų) įvertinimas,
            — paskutinis siūlomo įsigyjančio asmens arba atitinkamo įgalioto subjekto finansinio patikimumo įvertinimas, (atitinkamais atvejais) pateikiant susijusias viešojo arba išorinio audito ataskaitas,
            — institucijos, į kurią kreipiamasi, paskutinis atliktas siūlomo įsigyjančio asmens arba atitinkamo įgalioto subjekto valdymo struktūros kokybės įvertinimas, taip pat administracinių ir apskaitos metodų, vidaus kontrolės sistemų, įmonės valdymo, grupės struktūros ir pan. įvertinimas.]
            Prašančiosios institucijos pateikta papildoma informacija:
            [Nurodyti, ar prašančioji institucija dėl šio prašymo dalyko kreipėsi arba kreipsis į kurią nors kitą institucijos, į kurią kreipiamasi, valstybės narės valdžios instituciją arba teisėsaugos tarnybą, arba kitą valdžios instituciją, kuri, prašančiosios institucijos žiniomis, yra suinteresuota prašymo dalyku.]
            Pagarbiai
            [parašas]

         III PRIEDAS

            Institucijos, į kurią kreipiamasi, atsakymo šablonas

         [Komisijos įgyvendinimo reglamento (ES) 2017/1944 6 straipsnis]
         Tekstas paveikslėlio

            Institucijos, į kurią kreipiamasi, atsakymas
            Nuorodos numeris:
            Data:
            Bendroji informacija
            SIUNTĖJAS:
            Valstybė narė:
            Institucija, į kurią kreipiamasi:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            Valstybė narė:
            Prašančioji institucija:
            Juridinis adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą pavardę],
            Remdamiesi 2017 m. birželio 13 d. Komisijos įgyvendinimo reglamento (ES) 2017/1944, kuriuo nustatomi techniniai įgyvendinimo standartai, susiję su kompetentingų institucijų konsultavimosi gavus pranešimą apie siūlomą investicinės įmonės kvalifikuotojo akcijų paketo įsigijimą proceso pagal Europos Parlamento ir Tarybos direktyvas 2004/39/EB ir 2014/65/ES standartinėmis formomis, šablonais ir procedūromis, 6 straipsniu, išnagrinėjome jūsų [mmmm mm dd] pranešimą apie konsultacijas [įrašyti nuorodos numerį].
            Atitinkamais atvejais prašome paaiškinti savo abejones dėl konkrečios prašomos informacijos arba kito šio vertinimo aspekto:

         Tekstas paveikslėlio

            Jei prašoma informacija yra surinkta, pateikite šią informaciją čia arba paaiškinkite, kaip ją pateiksite, arba pateikite nuorodą į atitinkamus priedus su prašoma informacija:
            Jei turite kitos svarbios arba esminės informacijos, pateikite ją čia arba paaiškinkite, kaip ją pateiksite, arba pateikite nuorodą į atitinkamus priedus su ta informacija:
            Savo iniciatyva prašome pateikti visą esminę informaciją, kuri galėtų daryti reikšmingą įtaką vertinimui, pavyzdžiui, nurodyti grupės struktūrą arba paskutinį siūlomo įsigyjančio asmens arba atitinkamo įgalioto subjekto finansinio patikimumo įvertinimą.
            Pagarbiai
            [parašas]


title: 2017 m. spalio 24 d. Komisijos įgyvendinimo reglamentas (ES) 2017/1955, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
27.10.2017

               LT

               Europos Sąjungos oficialusis leidinys

               L 277/1

         KOMISIJOS ĮGYVENDINIMO REGLAMENTAS (ES) 2017/1955
   2017 m. spalio 24 d.
   kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 24 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS
      „
            I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        107,5

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        102,1
                        172,4

                        5
                        0

                        AR
                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        243,1
                        212,5
                        296,9
                        229,1

                        17
                        26
                        1
                        21

                        AR
                        BR
                        CL
                        TH

                        0207 27 10

                        Užšaldytos kalakutų skerdenėlių dalys be kaulų

                        340,6
                        401,7

                        0
                        0

                        BR
                        CL

                        0408 91 80

                        Kiaušiniai be lukštų, džiovinti

                        352,1

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        197,9

                        27

                        BR

                  “

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.